ਜੂਨੋ ਬਿਰਚ
ਜੂਨੋ ਬਿਰਚ (ਜਨਮ 25 ਦਸੰਬਰ 1993) ਇੱਕ ਅੰਗਰੇਜ਼ੀ ਡਰੈਗ ਕਵੀਨ, ਮੂਰਤੀਕਾਰ, ਅਤੇ ਯੂਟਿਊਬਰ ਹੈ। ਉਸਨੇ 2018 ਦੇ ਅਖੀਰ ਵਿੱਚ ਪੇਸ਼ੇਵਰ ਤੌਰ 'ਤੇ ਡਰੈਗ ਵਿੱਚ ਪ੍ਰਦਰਸ਼ਨ ਕਰਨਾ ਸ਼ੁਰੂ ਕੀਤਾ ਅਤੇ ਉਦੋਂ ਤੋਂ ਹੀ ਉਸਨੇ ਆਪਣੇ ਕੰਮ ਲਈ ਮੀਡੀਆ ਦਾ ਮਹੱਤਵਪੂਰਨ ਧਿਆਨ ਖਿੱਚਿਆ। ਬਿਰਚ ਆਪਣੇ ਯੂਟਿਊਬ ਚੈਨਲ ਅਤੇ ਆਪਣੇ ਵਿਲੱਖਣ ਡਰੈਗ ਸੁਹਜ ਲਈ ਜਾਣੀ ਜਾਂਦੀ ਹੈ, ਜਿਸ ਵਿੱਚ ਪੇਸਟਲ " ਏਲੀਅਨ ਸਕਿਨ" (ਆਮ ਤੌਰ 'ਤੇ ਨੀਲੀ ਜਾਂ ਗੁਲਾਬੀ), ਪੀਲੇ ਵਾਲਾਂ ਅਤੇ ਰੈਟਰੋ ਸਨਗਲਾਸ ਸ਼ਾਮਲ ਹਨ। 2020 ਵਿੱਚ, ਜੀ.ਕਿਉ. ਨੇ ਉਸਨੂੰ "ਦੇਸ਼ ਦੀ ਸਭ ਤੋਂ ਦਿਲਚਸਪ ਡਰੈਗ ਰਾਣੀਆਂ ਵਿੱਚੋਂ ਇੱਕ" ਕਿਹਾ ਸੀ। ਡਰੈਗ ਕਵੀਨ ਦੇ ਤੌਰ 'ਤੇ ਕੰਮ ਕਰਨ ਤੋਂ ਇਲਾਵਾ, ਬਿਰਚ ਵਸਰਾਵਿਕ ਮੂਰਤੀਆਂ ਬਣਾਉਂਦੀ ਅਤੇ ਵੇਚਦੀ ਹੈ ਜੋ "ਮਰਦ ਅਤੇ ਇਸਤਰੀ ਗੁਣਾਂ ਦਰਮਿਆਨ ਖਿਚੀ ਲਕੀਰ ਨੂੰ ਧੁੰਦਲਾ ਕਰਦੇ ਹਨ।"